عمرو سلامه

عمرو سلامة مخرج مصرى اتولد يوم 22 نوفمبر 1982 فى الرياض عاصمة المملكه العربيه السعوديه . درس تجارة ومدرسش سينما، وابتدا يشتغل ف الافلام عن طريق الافلام القصيرة زى فيلم الاعلان وفيلم عذاب نفسى وفيلم تسجيلى عن الايدز واعلانات عن افلام. و كان بيظهر ف ادوار ف الافلام اللى بيعملها واول ظهور ليه كممثل كان فيلم السلم والتعبان و كان عامل دور اخو احمد حلمى الصغير.

اول فيلم روائى طويل عمله كان فيلم زى النهاردة اللى اتعرض ف اخر سنة 2008 وشارك ف مهرجان الشرق الاوسط للسينما واترشح لجايزة احسن فيلم. الفيلم هو اللى كتب السيناريو بتاعه وعمل مونتاج الفيلم و هو بردو اللى عمل الاعلان واخرج كليب الفيلم تسمحيلي. وقال انه اتعرض لصعوبات عشان يعمله لان النقابة محددة شرط ان المخرج اللى مخدش دراسة اكاديمية لازم يدفع للنقابة 150 الف جنية و هو مكنش معاه المبلغ دة فباع عربيته واخد فلوس من اهله والمنتج ساعده على اساس انه يسدد المبلغ من الافلام اللى جيّة يعنى هيشتغل ببلاش فيلمين ورا بعض .

 اعماله 

 الاعلان (فيلم قصير)
 الشهادة (فيلم قصير)
 عذاب نفسى (فيلم قصير)
 ساعة زمن (فيلم قصير)
 فيلم تسجيلى عن الايدز
 اعلان فيلم "كشف حساب"
 كليب اغنية فيلم "كشف حساب"
 اعلان فيلم "ورقة شفرة"
 كليب اغنية فيلم "ورقة شفرة"
 فيلم "زى النهارده" وفيلم الشيخ جاكسون
 مسلسل "طايع"
واخرج اعلانات وكذا كليب لفرقة "وسط البلد".

 فيلم لامؤاخذة
كتاب رسايل ترد للمرسل
كتاب شاب كشك (ورحله البحث عن الجادون)

 وصلات برانيه 
 الموقع الرسمى لعمرو سلامة 
 الصفحة الرسمية لفيلم لمؤاخذة

تصنيف:مواليد 1982
تصنيف:مخرجين مصريين